wannaphong/clean_thaiwikipedia huggingface dataset:
# อิฟไอคูดเทลล์ยู
If I Could Tell You เป็นอัลบั้มลำดับที่ 12 ในดนตรีแนวนิวเอจของยานนี ในปี พ.ศ. 2543 หลังจากหยุดพักการทำงานไปสองปีEthnicity World Tour 2003–2004 - Official concert program If I Could Tell You เป็น Studio Album แรกในรอบเจ็ดปีที่ผ่านมา ในการทำผลงานเพลงของยานนี และได้รับคะแนนความนิยมจากการโหวตของนิตยสารบิลบอร์ด และติดอันดับ Top New Age Albums ในอันดับชาร์ตที่ 20 ของการจัดอันดับความนิยมของนิตยสารบิลบอร์ด ในปี พ.ศ. 2543Chart history for If I Could Tell You 2 กันยายน พ.ศ. 2550

 อัลบั้ม 

If I Could Tell You ควบคุมการผลิตโดยยานนี ซึ่งเป็นผู้แต่งดนตรีและทำนองเพลงในอัลบั้ม If I Could Tell You เป็นดนตรีสไตล์โรแมนติก เป็นการผสมผสานกันระหว่างดนตรีแนวตะวันออกและตะวันตก โดยใช้วงออร์เคสตราและวงเครื่องสายซิมโฟนีในการบรรเลงดนตรี

 รายชื่อเพลง 
ลำดับที่รายชื่อเพลงโปรดิวเซอร์เวลา 1. "On Sacred Ground"  ยานนี 7:11 2. "The Flame Within"  ยานนี 5:56 3. "Midnight Hymn" ยานนี 5:52 4. "November Sky" ยานนี 4:46 5. "With an Orchid" ยานนี 5:07 6. "Wishing Well" ยานนี 5:45 7. "A Walk in the Rain" ยานนี 4:58 8. "Highland" ยานนี 5:56 9. "If I Could Tell You" ยานนี 5:54 10. "In Your Eyes" ยานนี 5:13 11. "Reason for Rainbows" ยานนี 6:02
# การประดิษฐ์ทางวัฒนธรรม
การประดิษฐ์ทางวัฒนธรรม  อธิบายถึงนวัตกรรมว่า เป็นสิ่งใหม่ที่ค้นพบขึ้นและเป็นประโยชน์ต่อมนุษย์ แต่ไม่ได้อยู่ในรูปแบบสิ่งที่จับต้องได้ ค่อนข้างมีความหมายถึง การนำมาใช้ทางพฤติกรรมของคนนำมาใช้ประโยชน์ และมักใช้ไปโดยตลอดโดยผ่านคนหลายๆ รุ่น เช่น ภาษา,ระบบกฎหมาย,ระบบการเมือง,วิธีทางวิทยาศาสตร์ และ กีฬา เป็นต้น
# ดอกฟ้าในมือมาร
ดอกฟ้าในมือมาร  เป็นภาพยนตร์สารคดี แนวทดลอง ที่กำกับโดยอภิชาติพงศ์ วีระเศรษฐกุล ในปี พ.ศ. 2543   เล่าเรื่องราวโดยใช้เทคนิคที่เรียกว่า "Exquisite corpse" เล่าเรื่องราวของ "ครูดอกฟ้า" แบบบอกต่อจากคนหนึ่งไปสู่อีกคนหนึ่ง โดยทีมงานตระเวนถ่ายทำจากภาคเหนือสู่ภาคใต้และภาคอีสาน  สะท้อนให้เห็นถึงวิถีชีวิตของคนไทยในภูมิภาคต่าง ๆ   ภาพยนตร์ถ่ายทำด้วยฟิล์มขาวดำ 16 ม.ม. โดยไม่มีบทภาพยนตร์  แล้วขยายเป็น 35 ม.ม.

ภาพยนตร์ออกฉายรอบปฐมทัศน์ในเทศกาลภาพยนตร์นานาชาติแวนคูเวอร์ แคนาดา ในปี พ.ศ. 2543 และได้รับรางวัล Dragons and Tigers Award  ได้รับรางวัล Woosuk Award จากเทศกาลภาพยนตร์นานาชาติจีอุนจู เกาหลีใต้ ได้รางวัล  NETPAC Special Mention Prize จากเทศกาลภาพยนตร์สารคดีนานาชาติยามางาตะ ญี่ปุ่น และไปฉายในเทศกาลภาพยนตร์นานาชาติที่ลอนดอน ฮ่องกง และสิงคโปร์  และได้รับการจัดอันดับเป็นหนึ่งในภาพยนตร์ดีเด่นประจำปี 2000 โดยนิตยสาร Film Comment และ Village Voice 

ดอกฟ้าในมือมาร ได้รับการสนับสนุนทุนสร้างจาก Hubert Bals Fund เทศกาลภาพยนตร์นานาชาติรอตเตอร์ดัม ประเทศเนเธอร์แลนด์ คุยกับอภิชาตพงศ์ วีระเศรษฐกุล คนทำหนังจากนอกโลก, วารสาร หนัง:ไทย ปีที่2 ฉบับที่6 กรกฎาคม-กันยายน 2542
# สุดเสน่หา
สุดเสน่หา หรือ Blissfully Yours เป็นภาพยนตร์แนวทดลอง กำกับโดยอภิชาติพงศ์ วีระเศรษฐกุล ในปี พ.ศ. 2545 โดยได้แรงบันดาลใจมาจากการเห็นตำรวจจับกุมแรงงานพม่าผิดกฎหมาย ในระหว่างการถ่ายทำภาพยนตร์เรื่องก่อนหน้า ดอกฟ้าในมือมาร อภิชาติพงศ์ วีระเศรษฐกุล  Director's Profile ภาพยนตร์ออกฉายรอบปฐมทัศน์ที่ประเทศฝรั่งเศส ในเทศกาลภาพยนตร์เมืองคานส์ ปี 2002 ปีเดียวกับ มนต์รักทรานซิสเตอร์ และได้รับรางวัล Un Certain Regard

ภาพยนตร์ได้รับรางวัลภาพยนตร์ยอดเยี่ยม Golden Alexander จากเทศกาลภาพยนตร์เทสซาโลนิกิ ครั้งที่ 43 ที่ประเทศกรีซ และยังไปได้รางวัลจากเทศกาลภาพยนตร์ที่โตเกียว รอตเตอร์ดัม สิงคโปร์ และบัวโนสไอเรส

เนื่องจากฉากการร่วมเพศในภาพยนตร์ ดีวีดีฉบับที่วางจำหน่ายในประเทศไทย จึงถูกเซ็นเซอร์ออกไป เหลือความยาว 115 นาที เมื่อเทียบกับความยาว 125 นาที ที่จำหน่ายในต่างประเทศ
# เบลฟาสต์
เบลฟาสต์  เป็นเมืองหลวงและเมืองใหญ่สุดของไอร์แลนด์เหนือ ตั้งอยู่ริมฝั่งแม่น้ำแลกันบนชายฝั่งทางภาคตะวันออกของไอร์แลนด์เหนือ ถือเป็นเป็นนครที่มีขนาดใหญ่เป็นอันดับที่ 12 ของสหราชอาณาจักร และเป็นนครที่ใหญ่เป็นอันดับที่สองของเกาะไอร์แลนด์ เบลฟาสต์มีประชากร 333,871  คน (ข้อมูลเมื่อปี 2015) ในช่วงทศวรรษ 1970 และ 1980 เบลฟาสต์เคยถูกรายงานว่า เป็นหนึ่งในเมืองที่อันตรายที่สุดในโลกMankind's Great Divides by George R. Mitchell, 2017.  ด้วยอัตราการถูกฆาตกรรมที่ 31 ต่อ 100,000 คน

ในช่วงต้นศตวรรษที่ 19 เบลฟาสต์กลายเป็นเมืองท่าที่มีบทบาทสำคัญในการปฏิวัติอุตสาหกรรม เพราะเป็นเมืองที่ผลิตผ้าลินินมากที่สุดในโลก จนได้รับสมญาว่า "ลิเนโนโพลิส" ต่อมาใน ค.ศ. 1888 เบลฟาสต์ได้รับการจัดตั้งเป็นนครและเป็นศูนย์กลางด้านการผลิตลินิน การแปรรูปยาสูบ และการผลิตเชือกของชาวไอริช การต่อเรือก็เป็นหนึ่งในอุตสาหกรรมที่สำคัญเช่นกัน โดยอู่เรือฮาร์ลันและวอล์ฟ ซึ่งต่อเรือ อาร์เอ็มเอส ไททานิก เคยเป็นอู่ต่อเรือที่ใหญ่ที่สุดในโลก เนื่องด้วยการพัฒนาทางอุตสาหกรรมและการอพยพเข้าของประชากรนี้เอง ทำให้เบลฟาสต์กลายเป็นเมืองหลวงและเมืองใหญ่สุดของไอร์แลนด์เหนือหลังจากที่มีการแบ่งไอร์แลนด์ใน ค.ศ. 1922 อย่างไรก็ตาม การเป็นศูนย์กลางด้านอุตสาหกรรมของโลกได้สิ้นสุดลงเมื่อเกิดสงครามโลกครั้งที่สองในช่วง ค.ศ. 1939–1945

ในปัจจุบัน เบลฟาสต์ยังคงเป็นเมืองท่าที่สำคัญ เป็นแหล่งอุตสาหกรรมการบินอวกาศและขีปนาวุธ มีอู่ต่อเรือเชิงอุตสาหกรรมและเชิงพาณิชยกรรม ซึ่งรวมถึงอู่เรือฮาร์ลันและวอล์ฟที่ดูแลชายฝั่งทะเลสาบเบลฟาสต์ ท่าอากาศยานในนครมีสองแห่ง ได้แก่ ท่าอากาศยานจอร์จ เบสต์ และท่าอากาศยานนานาชาติเบลฟาสต์ ซึ่งตั้งอยู่ห่างจากนครไปทางทิศตะวันตก  โครงข่ายการวิจัยโลกาภิวัตน์และนครโลก (GaWC) ได้จัดอันดับให้เบลฟาสต์เป็นนครสำคัญของโลกประเภทแกมมาใน ค.ศ. 2018

 วัฒนธรรม 
 กีฬา 
เบลฟาสต์มีทีมกีฬาที่มีชื่อเสียงที่ลงแข่งขันในกีฬาหลายประเภท ได้แก่ ฟุตบอล แกลิกเกม รักบี้ คริกเก็ต และฮอกกี้น้ำแข็ง การแข่งขันเบลฟาสต์มาราธอนถูกจัดขึ้นในวันเมย์เดย์ของทุกปี ซึ่งใน ค.ศ. 2011 มีผู้เข้าร่วมงานถึงสองหมื่นคน

ฟุตบอลทีมชาตินอร์เทิร์นไอร์แลนด์ซึ่งรั้งอันดับที่ 23 จากการจัดอันดับโลกฟีฟ่าในเดือนสิงหาคม ค.ศ. 2017 ลงเล่นนัดเหย้าของพวกเขาที่วินด์เซอร์พาร์ก แชมป์ไอริชลีกฤดูกาล 2017–18 อย่างครูแซเดอส์ ก็เล่นเกมเหย้าที่สนามซีวิว ซึ่งตั้งอยู่ทางตอนเหนือของนคร

เบลฟาสต์เป็นบ้านเกิดของตำนานแมนเชสเตอร์ยูไนเต็ดอย่างจอร์จ เบสต์ ซึ่งเสียชีวิตในเดือนพฤษภาคม ค.ศ. 2005 ในวันที่ที่ฝังศพของเขาที่เบลฟาสต์ มีประชาชนกว่า 100,000 คนยืนเรียงแถวจากหน้าบ้านของเขาบนถนนเครกัจไปยังสุสายโรสลอว์น ท่าอากาศยานประจำนคร ได้นำชื่อของเขามาตั้ง เพื่อเป็นเกียรติแก่ตัวเขา นอกจากนี้ ยังมีแผนสร้างอนุสรณ์ของจอร์จ เบสต์ ในย่านใจกลางเมือง

 เมืองพี่น้อง 
 แนชวิลล์ รัฐเทนเนสซี สหรัฐ (ตั้งแต่ ค.ศ. 1994)
 เหอเฝย์ มณฑลอานฮุย ประเทศจีน (ตั้งแต่ ค.ศ. 2005)
 บอสตัน รัฐแมสซาชูเซตส์ สหรัฐ (ตั้งแต่ ค.ศ. 2014)
 เฉิ่นหยาง มณฑลเหลียวหนิง ประเทศจีน (ตั้งแต่ ค.ศ. 2016)
# ตัมเปเร
Tampere – Tampereen kaupunki  เมืองตัมเปเร 
 120px  120px  ตราประจำเมือง ที่ตั้ง ประเทศ ฟินแลนด์  จังหวัด ฟินแลนด์ตะวันตก พื้นที่http://www.mapsofworld.com/cities/finland/tampere/   687.9 กม.² ประชากร 204,337http://www.mapsofworld.com/cities/finland/tampere/   ภาษาราชการ ฟินแลนด์, สวีเดน การว่างงาน 10.1% ผู้จัดการเมือง Timo P. Nieminen เว็บไซต์ www.tampere.fi

ตัมเปเร  เป็นเมืองในประเทศฟินแลนด์ ตั้งอยู่ทางตอนใต้ของประเทศ ในจังหวัดฟินแลนด์ตะวันตก ตัมเปเรมีประชากรประมาณสองแสนคน นับว่ามีขนาดใหญ่เป็นอันดับสามของประเทศ   และเป็นเมืองไกลทะเลที่ใหญ่ที่สุดในกลุ่มนอร์ดิก  

ตัมเปเรตั้งอยู่ระหว่างทะเลสาบสองแห่งคือ Näsijärvi ทางเหนือและ Pyhäjärvi ทางใต้
# วัฒนธรรมระดับสูง
thumb|250px|ภาพเขียนโดยเชน ฮองชู ศิลปินราชวงศ์หมิง แสดงให้เห็นความสุภาพอ่อนโยนในการเล่นเครื่องดนตรี Guqin ที่ได้รับการยกย่องเป็นเครื่องดนตรีชั้นสูงของจีน
วัฒนธรรมระดับสูง (High culture) เป็นคำที่ใช้มากทางวิชาการหลายด้าน แต่ความหมายทั่วไปที่แพร่หลาย หมายถึงชุดของผลิตภัณฑ์ทางวัฒนธรรมซึ่งส่วนใหญ่เป็นศิลปะที่ถือว่าอยู่ในระดับสูงสุดของวัฒนธรรมหนึ่ง หรือหมายรวมถึงวัฒนธรรมของสังคมชนชั้นปกครอง

 แนวคิด 
แม้ว่าวัฒนธรรมระดับสูงจะมีประวัติมายาวนานแล้วในแผ่นดินใหญ่ยุโรปก็ตาม แต่คำนี้มีการใช้เป็นครั้งแรกในการตีพิมพ์หนังสือชื่อ "วัฒนธรรมและอนาธิปไตย" (Culture and Anarchy) ของแมททิว อาร์โนลด์ แม้เขาจะหมายถึงคำ "วัฒนธรรมสูง" นี้ว่าเป็นเพียง "วัฒนธรรม" ทั่วๆ ไป แต่อาร์โนลด์ก็ได้นิยามว่าวัฒนธรรมหมายถึง "การไม่เกี่ยวไม่ข้องของมนุษย์ในความดีเลิศหลังความมานะบากบั่น" และข้อเขียนในบทนำที่มีชื่อเสียงมากที่กล่าวว่าวัฒนธรรมหมายถึง "การรู้อย่างดีที่สุดในสิ่งมีการพูดและการคิดในโลก" เป็นความหมายเฉพาะทางบรรณโลกที่รวมไปถึงปรัชญาซึ่งปัจจุบันมักไม่ถือกันว่าเป็นส่วนสำคัญของวัฒนธรรมระดับสูงอย่างน้อยก็ในวัฒนธรรมของชนชาติที่ใช้ภาษาอังกฤษ อาร์โนลด์มองว่าวัฒนธรรมระดับสูงเป็นแรงผลักดันทางศีลธรรมและความดีงามทางการเมือง และในหลายๆ รูปที่มุมมองนี้ยังคงแพร่กระจายอยู่ แม้จะยังห่างไกลจากการเป็นเรื่องที่น่ายกขึ้นมาถกเถียงก็ตาม คำ "วัฒนธรรมระดับสูง" มีความเปรียบต่างกับ "วัฒนธรรมประชานิยม" (Popular culture) หรือ "วัฒนธรรมมวลชน" (Mass culture)และรวมทั้งกับวัฒนธรรมประเพณีต่างๆ แต่ก็ไม่ได้เป็นปรปักษ์ต่อวัฒนธรรมเหล่านี้แต่ประการใด

หนังสือชื่อ "หมายเหตุว่าด้วยนิยามของวัฒนธรรม" (พ.ศ. 2491) โดย ที เอส เอเลียต นับเป็นงานที่มีอิทธิพลที่แสดงให้เห็นว่าวัฒนธรรมระดับสูงและวัฒนธรรมประชานิยมเป็นส่วนที่จำเป็นในการส้รางความสมบูรณ์ของความเป็นวัฒนธรรม ในหนังสือชื่อ "การใช้อักษรศาสตร์" (the Uses of Literacy) ของริชาร์ด ฮอกการ์ด (พ.ศ. 2500)ก็นับเป็นงานที่มีอิทธิพลไปในแนวทางนี้เช่นเดียวกัน โดยมีเนื้อหาในด้านประสบการณ์ทางวัฒนธรรมของกลุ่มบุคคลเช่นตัวเขาเองซึ่งมาจากชนชั้นทำงานก่อนที่จะเข้าเรียนมหาวิทยาลัย ในอเมริกา ฮาโรลด์ บลูม ก็มีงานมากชิ้นที่สามารถรวมอยู่ในแนวนี้ เช่นเดียวกับ เอฟ อาร์ ลีวิส ก่อนหน้านั้น คล้ายอาร์โนลด์ที่เน้นเกี่ยวกับวรรณคดี และไม่กลัวที่จะส่งเสียงขรมไว้ในงานวรรณคดีเรื่อง "Western Canon" ของเขา

 ศิลปะระดับสูง 
วัฒนธรรมระดับสูงส่วนใหญ่ประกอบด้วยการซาบซึ้งในสิ่งที่เรียกว่า "ศิลปะระดับสูง" คำนี้มีความหมายค่อนข้างกว้างกว่านิยามของอาร์โนลด์ และนอกจากวรรณคดีแล้ว ยังรวมถึงดนตรี ทัศนศิลป์ โดยเฉพาะจิตรกรรม และรูปแบบอย่างเป็นประเพณีของศิลปะการแสดงซึ่งปัจจุบันรวมภาพยนตร์ด้วย โดยทั่วไปไม่นับมัณฑนศิลป์เป็นศิลปะระดับสูง

thumb|right|250px|วิหารพาเธนอน
 อียิปต์โบราณ
 กรีกโบราณ 
 โรมโบราณ 
 จีน 
 อินเดีย 
 ไบแซนติอุม 
 เปอร์เซีย
 วัฒนธรรมอื่นๆ ของ ตะวันออกกลาง ในยุคต่างๆ
 ญี่ปุ่น ตั้งแต่ นารา หรือ ยุคเหียน เป็นต้นมา
 ยุโรป นับตั้งแต่คริสต์ศตวรรษลง

 การส่งเสริมวัฒนธรรมรดับสูง 

 นักทฤษฎี
# แบรดลีย์ โจเซฟ
แบรดลีย์ โจเซฟ  (เกิดปี พ.ศ. 2508 ,วิลล์มาร์,มินเนโซตา) เป็นนักประพันธ์เพลงชาวสหรัฐอเมริกา,นักเปียโน/คีย์บอร์ด,นักเรียบเรียงดนตรี และศิลปินดนตรี มีผลงานตั้งแต่ปี พ.ศ. 2526 เขาเล่นเครื่องดนตรีได้หลากหลายประเภท ไม่ว่าจะเป็นกับวงร็อก จนกระทั่งยานนีจ้างเขาเล่นเปียโนในคอนเสิร์ต เขาได้เล่นทัวร์กับยานนีอยู่ 6 ครั้ง และได้ปรากฏในอัลบั้มดังของยานนีในอัลบั้ม Yanni Live at the Acropolis ในปี พ.ศ. 2536 เขายังมีโอกาสได้ร่วมงานกับชีน่า อีสตัน ในส่วนของนักคีย์บอร์ดและผู้ช่วยผู้กำกับดนตรี รวมถึงการแสดงในรายการโทรทัศน์ Tonight Show with Jay Leno ในปี พ.ศ. 2538 

ในปี พ.ศ. 2537 โจเซฟออกผลงานเดี่ยวในชื่อ Hear the Masses ซึ่งได้ร่วมงานกับทีมงานของยานนีด้วย  ตามมาด้วยอัลบั้ม Rapture ที่บันทึกเสียงด้วยเครื่องดนตรีวงออร์เคสตรา 50 ชิ้น ในสังกัดนาราดา และเขาได้มีผลงานอีก 8 อัลบั้มและมีค่ายเพลงเป็นของตัวเองในนาม Robbins Island Music และในปี พ.ศ. 2546 โจเซฟกลับมาร่วมงานกับยานนีอีกครั้งในทัวร์ Ethnicity และได้มีผลงานในปี 2004 ที่แต่งขึ้นระหว่างการซาวด์เชคดนตรีครั้งนี้ในอัลบั้ม "Ten Outstanding Young Minnesotans".

 อัลบั้ม 
 พ.ศ. 2537 Hear the Masses 
 พ.ศ. 2540 Rapture  
 พ.ศ. 2542 Solo Journey  
 พ.ศ. 2543 Christmas Around the World  
 พ.ศ. 2545 One Deep Breath  
 พ.ศ. 2546 The Journey Continues   
 พ.ศ. 2547-2551 Music Pets Love: While You Are Gone  
 พ.ศ. 2548 For the Love of It  
 พ.ศ. 2549 Piano Love Songs  
 พ.ศ. 2550 Hymns and Spiritual Songs  
 พ.ศ. 2551 Classic Christmas
 พ.ศ. 2552 Suites & Sweets
 พ.ศ. 2556 Paint the Sky
# เมทริกซ์ซิลเวสเตอร์
เมทริกซ์ซิลเวสเตอร์ (Sylvester matrix) คือเมทริกซ์ที่เกิดจากการรวมสัมประสิทธิ์ของพหุนามสองพหุนามเข้าด้วยกัน เพื่อคำนวณหาคุณสมบัติบางประการของพหุนามเหล่านั้น เมทริกซ์ซิลเวสเตอร์ เป็นชื่อที่ตั้งไว้เพื่อเป็นเกียรติให้กับ เจมส์ โจเซฟ ซิลเวสเตอร์ (James Joseph Sylvester) นักคณิตศาสตร์ชาวอังกฤษ ผู้เผยแพร่ทฤษฎีเมทริกซ์

 นิยาม 
กำหนดให้พหุนาม p และ q เป็นพหุนามตัวแปรเดียว z และมีดีกรีของพหุนามเท่ากับ m และ n ตามลำดับ

เมทริกซ์ซิลเวสเตอร์ที่เกี่ยวข้องกับพหุนาม p กับ q คือเมทริกซ์มิติ (m+n)×(m+n) ที่มีสมาชิกตามเงื่อนไขต่อไปนี้
 แถวที่ 1 คือสมาชิกต่อไปนี้ จำนวนสมาชิกทั้งหมดเท่ากับ m+n ตัว

 แถวที่ 2 คือสมาชิกในแถวที่ 1 ที่เลื่อนวนสมาชิกไปทางขวา 1 ครั้ง ทำให้สมาชิกในหลักแรกเท่ากับ 0
 แถวต่อๆ ไป คือสมาชิกในแถวก่อนหน้าที่เลื่อนวนไปทางขวาทีละ 1 ครั้ง จนกระทั่งเลข 0 ทั้งหมดไปอยู่ทางซ้าย
 แถวที่ n+1 คือสมาชิกต่อไปนี้ จำนวนสมาชิกทั้งหมดเท่ากับ m+n ตัว

 แถวต่อๆ ไปให้ทำการเลื่อนวนเหมือนที่กล่าวไปข้างต้น

ดังนั้นถ้าสมมติให้ m = 4 และ n = 3 เมทริกซ์ซิลเวสเตอร์ของ p กับ q จะได้ผลลัพธ์ดังนี้

 การใช้งาน 
เมทริกซ์ซิลเวสเตอร์มีที่ใช้ในพีชคณิตแบบสลับที่ (commutative algebra) เช่นเพื่อทดสอบว่าพหุนามสองพหุนามมีตัวประกอบร่วม (ที่ไม่ใช่ค่าคงตัว) หรือไม่ ซึ่งหากมีตัวประกอบร่วม ดีเทอร์มิแนนต์ของเมทริกซ์นี้จะเท่ากับศูนย์ และยังคงเป็นจริงในทางกลับกัน ดีเทอร์มีแนนต์ของเมทริกซ์ซิลเวสเตอร์สามารถเรียกได้ว่าเป็นค่าลัพธ์ (resultant) ของพหุนามเหล่านั้น

นอกจากนั้นค่าลำดับชั้น (rank) ของเมทริกซ์ซิลเวสเตอร์ สามารถพิจารณาได้จากดีกรีของตัวหารร่วมมากระหว่าง p กับ q นั่นคือ
# เลอ็อนฮาร์ท ดีนท์เซินโฮเฟอร์
เลอ็อนฮาร์ท ดีนท์เซินโฮเฟอร์  หรือ โยฮัน เลอ็อนฮาร์ท ดีนท์เซินโฮเฟอร์  เกิดเมื่อวันที่ 20 กุมภาพันธ์ ค.ศ. 1660 ที่เมืองซังคท์มาร์กาเรเทิน (St. Margarethen) ในบาวาเรีย ตายเมื่อวันที่ 26 พฤศจิกายน ค.ศ. 1707 ที่เมืองบัมแบร์ค เลอ็อนฮาร์ทมีเป็นช่างก่อสร้างและสถาปนิกคนหนึ่งของตระกูลดีนท์เซินโฮเฟอร์ผู้มีชื่อเสียงทางสถาปัตยกรรม

 ประวัติ 
เลอ็อนฮาร์ทเป็นลูกชายคนที่เจ็ดของเกออร์ค ดีนท์เซินโฮเฟอร์ (Georg Dientzenhofer) และอันนา ทันเนอร์ (Anna Thanner) 
ตระกูลดีนท์เซินโฮเฟอร์มีความสำคัญในแขนงสถาปัตยกรรมแบบบาโรกทั้งในเยอรมนีและโบฮีเมีย (ปัจจุบันอยู่ในเช็กเกีย) พี่น้องที่เป็นสถาปนิกที่มีชื่อเสียงด้วยกันก็มี:
 เกออร์ค ดีนท์เซินโฮเฟอร์ (ค.ศ. 1643 – 11 สิงหาคม ค.ศ. 1689)  
 ว็อล์ฟกัง ดีนท์เซินโฮเฟอร์ (Wolfgang Dientzenhofer, 16 มีนาคม ค.ศ. 1648 – 18 พฤษภาคม ค.ศ. 1706)
 คริสท็อฟ ดีนท์เซินโฮเฟอร์ (Christoph Dientzenhofer, 7 กรกฎาคม ค.ศ. 1665 – 20 มิถุนายน ค.ศ. 1722)
 โยฮัน ดีนท์เซินโฮเฟอร์ (Johann Dientzenhofer, 25 พฤษภาคม ค.ศ. 1663 – 20 กรกฎาคม ค.ศ. 1726)
นอกจากนั้นก็ยังมี:
 ยุสทุส ไฮน์ริช ดีนท์เซินโฮเฟอร์ (Justus Heinrich Dientzenhofer, 5 พฤศจิกายน ค.ศ. 1702 – 4 ธันวาคม ค.ศ. 1744) – ลูกของโยฮัน
 คีลีอาน อิกนาทซ์ ดีนท์เซินโฮเฟอร์ (Kilian Ignaz Dientzenhofer, 1 กันยายน ค.ศ. 1689 – 18 ธันวาคม ค.ศ. 1751) – ลูกของคริสท็อฟ

เลอ็อนฮาร์ทแต่งงานเมื่อวันที่ 30 มกราคม ค.ศ. 1685 กับมารีอา อันนา ฮาเกอร์ (Maria Anna Hager) น้องสาวของภรรยาของเกออร์ค เลอ็อนฮาร์ทกับมารีอามีลูกด้วยกันเจ็ดคน ผู้ชายสามผู้หญิงสี่ หลังจากมารีอาตายได้ไม่นาน เลอ็อนฮาร์ทก็แต่งงานครั้งที่สองเมื่อวันที่ 6 กรกฎาคม ค.ศ. 1699 กับอันนา มาร์กาเรทา ซึนเดอร์ (Anna Margaretha Sünder) ที่บัมแบร์ค มีลูกสาวด้วยกันสองคน

 งานสถาปัตยกรรม  
thumb|260px|ปราสาททัมบัค
thumb|260px|วัดเชินทาล
 งานที่เมืองบัมแบร์ค
 วังมุขนายก (Bishops Residence, ค.ศ. 1697–1702)
 อารามมิชเชิลส์แบร์ค : ตัวอารามและด้านหน้าของวัดเซนต์ไมเคิล (St. Michael, ค.ศ. 1696–1702)
 Curia Sancti Lamperti 
 บูรณะอารามคาร์เมไลต์ (Carmelite monastery) และโบสถ์ (ค.ศ. 1692–1707)
 อารามบันทซ์ (, ค.ศ. 1695–1704) กับโยฮัน 
 อารามเอบรัค (, ค.ศ. 1686)
 งานที่เมืองไกบัค
 บูรณะปราสาท (ค.ศ. 1694–1704)
 ชาเปลไฮลิชคร็อยทซ์ (, ค.ศ. 1697–1698)   
 บูรณะปราสาทไกรเฟินชไตน์ (Greifenstein, ค.ศ. 1691–1693) เป็นแบบบาโรก 
 งานที่เมืองฮ็อลเฟ็ลท์: วัดซัลวาทอร์  (ค.ศ. 1704)
 งานที่เมืองคุล์มบัค:  (ค.ศ. 1691)
 งานที่อารามลังไฮม์ : วางแปลน (ต้นปี ค.ศ. 1690)
 งานที่เมืองทัมบัค: ปราสาททัมบัค (ค.ศ. 1694–1700)
 งานที่วัดเชินทาล: ระเบียงและวัด (ค.ศ. 1694–1707)
 งานที่เมืองเทราท์มันส์โฮเฟิน: วางแปลนวัดแสวงบุญมารีแอนาเมิน (Pilgrimage church Mariä Namen) เกออร์คเป็นผู้สร้างหลังจากว็อล์ฟกังตาย (ค.ศ. 1686)

  ดูเพิ่ม 
 Milada Vilímková, Johannes Brucker: Dientzenhofer. Eine bayerische Baumeisterfamilie in
der Barockzeit. Rosenheimer Verlagshaus, 1989, ISBN 3-475-52610-7
 Hans Zimmer: Die Dientzenhofer. Ein bayerisches Baumeistergeschlecht in der Zeit des
Barock. Rosenheim 1976, ISBN 3-475-52149-0
 Allgemeine Deutsche Biographie Bd. 3, S. 651
 Reclams Kunstführer Bayern, ISBN 3-15-008055-X

 แหล่งข้อมูลอื่น 
 Initials of Leonhard Dientzenhofer on Haus zum Güldenen Stern, Bamberg
 http://www.mgl-obermaingeschichte.de/barock/SeitenBanz/Dientzenhofer.htm
# IC
IC อาจหมายถึง
 วงจรรวม (Integrated circuit) - ส่วนประกอบที่ใช้ในอุปกรณ์อิเล็กทรอนิกส์
 ไอซีการ์ด (Integrated circuit card) - ชื่อเรียกอีกอย่างของสมาร์ตการ์ด
 ทางแยกต่างระดับ (Interchange) - โครงสร้างจุดบรรจบเพื่อเชื่อมต่อถนน
 ไอออนโครมาโทกราฟี (Ion chromatography)
 สารบัญแฟ้มดัชนี (Index Catalogue) - สารบัญแฟ้มทางดาราศาสตร์ของ กระจุกดาว เนบิวลา และดาราจักร
 กระแสคอลเลกเตอร์ (IC) ในทรานซิสเตอร์ชนิดสองรอยต่อ
# Optimystique
Optimystique เป็นอัลบั้มแรกของยานนี ในแนวดนตรีนิวเอจ เปิดตัวในปี พ.ศ. 2523 อย่างอิสระ ได้รับการวางจำหน่ายอีกครั้งในปี พ.ศ. 2527 โดย Varèse Sarabande และในปี พ.ศ. 2532 โดย Private Music

 อัลบั้ม 
Optimystique เป็นการนำเสนอผลงานเพลงสไตล์ยานนี ผสมผสานระหว่างเครื่องดนตรีหลากหลายประเภท เช่นวงเครื่องสายซิมโฟนี ซึ่งเป็นวงดนตรีหลักของยานนี Optimystique ถือเป็นอัลบั้มแรกและเป็นอัลบั้มพิเศษที่ออกวางจำหน่าย พร้อมกับเปิดตัวยานนีให้เป็นที่รู้จักของนักฟังเพลงแนวนิวเอจ และดนตรีสไตล์ฟังสบาย ๆ

ยานนีกล่าวในบันทึกแทรกว่า อัลบั้มถูกบันทึกในปี พ.ศ. 2523 และเปิดตัวเป็นครั้งแรกในปี พ.ศ. 2527 เขาคิดจะบันทึกเสียงใหม่หรือทำเนื้อหาใหม่ก่อนที่จะเผยแพร่อีกครั้ง แต่อัลบั้มนี้ให้เสียงที่พิเศษมากในห้วงเวลาหนึ่งของช่วงต้นอาชีพ จึงตัดสินใจที่จะรักษาไว้ สำหรับเขาแล้วงานชิ้นนี้เป็นส่วนหนึ่งของประวัติผลงานที่น่าจดจำ

 รายชื่อเพลง 
ลำดับที่รายชื่อเพลงโปรดิวเซอร์เวลา 1. "The Sphynx" ยานนี 4:05 2. "Butterfly Dance" ยานนี 6:21 3. "Strings" ยานนี 3:43 4. "Twilight" ยานนี 7:22 5. "The Chase" ยานนี 5:04 6. "Farewell" ยานนี 2:43 7. "Turn of the Tide" ยานนี 3:52 8. "The Magus" ยานนี 4:40
# สถานีรถไฟชุมทางแก่งคอย
thumb
สถานีรถไฟชุมทางแก่งคอย ตั้งอยู่ที่อำเภอแก่งคอย จังหวัดสระบุรี เป็นสถานีรถไฟชั้นหนึ่ง เป็นชุมทางแยกไป 3 เส้นทาง คือเส้นทางผ่านตำบลลำนารายณ์ อำเภอชัยบาดาล จังหวัดลพบุรี และ อำเภอจัตุรัส จังหวัดชัยภูมิ กับเส้นทางผ่าน อำเภอมวกเหล็ก จังหวัดสระบุรี และ อำเภอปากช่อง จังหวัดนครราชสีมา ก่อนจะไปบรรจบกันที่ สถานีรถไฟชุมทางบัวใหญ่ จังหวัดนครราชสีมา อยู่ห่างจากสถานีรถไฟกรุงเทพเป็นระยะทาง 125 และอีกเส้นแยกไปชุมทางคลองสิบเก้า

กำหนดเวลาเดินรถ
เที่ยวขึ้น

เที่ยวล่อง
# สงครามแหวน
สงครามแหวน (The War of the Ring) เป็นชื่อเรียกโดยรวมของสงครามทั้งหมดที่ปรากฏในเรื่อง เดอะลอร์ดออฟเดอะริงส์  งานประพันธ์ของ เจ. อาร์. อาร์. โทลคีน ในชุด มิดเดิลเอิร์ธ ซึ่งเป็นสงครามระหว่าง เซารอน กับเหล่าอิสระชนแห่งมิดเดิลเอิร์ธ ในการชิงเป็นผู้ครอบครอง แหวนเอกธำมรงค์ ซึ่งเป็นแก่นของงานประพันธ์เรื่องนี้ 

นับแต่เซารอนสูญเสียพลังอำนาจไป เนื่องจากการสูญเสียแหวนเอกในสงครามแห่งพันธมิตรครั้งสุดท้าย ในคราวสิ้นสุดยุคที่สองของโลกอาร์ดา เขาได้ฟื้นฟูพละกำลังขึ้นใหม่ และซุ่มซ่อนอยู่ในโดลกุลดัวร์ หอไสยเวททางตอนใต้ของป่าเมิร์ควู้ด การสู้รบเริ่มมีขึ้นประปรายระหว่างบริวารของเซารอนกับพวกเอลฟ์ เมื่อเซารอนหวนกลับมาบารัด-ดูร์ และฟื้นฟูอำนาจของตนขึ้นใหม่ที่มอร์ดอร์ รวมทั้งเริ่มต้นการค้นหาแหวนเอก สงครามแหวนก็เริ่มขึ้นนับแต่นั้น ไปจนกระทั่งสิ้นสุดสงครามเมื่อโฟรโด แบ๊กกิ้นส์ สามารถทำลายแหวนเอกได้โดยโยนทิ้งไปในโอโรดรูอิน

สรุปสงครามทั้งหมด
สงครามแหวนเกิดขึ้นในยุคที่สามของอาร์ดา สรุปสงครามทั้งหมดแยกตามอาณาจักรต่างๆ ประกอบด้วย

โรฮัน
 การรบที่ฟอร์ดไอเซน เป็นการรบระหว่างพวกออร์คภายใต้การบัญชาของซารูมาน โจมตีชายแดนโรฮันที่ฟอร์ดไอเซน เธโอเดร็ด โอรสของกษัตริย์เธโอเดนแห่งโรฮัน นายพลที่สองของริดเดอร์มาร์ค เป็นผู้นำทัพไปต้านทาน เขาเสียชีวิตในการรบครั้งนี้

 สมรภูมิป้อมฮอร์นเบิร์ก ซารูมานส่งทัพออร์คและอูรุกไฮจำนวนมากมาโจมตีเอโดรัส เธโอเดนจึงอพยพพลเมืองหนีไปยังป้อมฮอร์นเบิร์ก ภายในเฮล์มสดีพ โดยมีแกนดัล์ฟ อารากอร์น เลโกลัส และกิมลี ร่วมทัพไปด้วย   แกนดัล์ฟไปติดตามเอโอแมร์ที่ถูกขับไล่ออกจากเมือง ให้นำกองกำลังกลับมาช่วย แต่ก็ไม่สามารถต้านทานกองทัพมหาศาลของซารูมานได้ จนในที่สุด กองทัพเอนท์จากป่าฟังกอร์นยกมาช่วย ชาวโรฮันจึงรอดพ้นจากหายนะ (ในเดอะลอร์ดออฟเดอะริงส์ฉบับภาพยนตร์ ตัดบทของเอนท์จากป่าฟังกอร์นออกไป แต่ในภาพยนตร์ฉบับ Extended Edition ได้เพิ่มฉากของเหล่าเอนท์ที่เข้ามาปิดฉากสมรภูมิครั้งนี้ไว้ด้วย)

 การเข้ายึดครองไอเซนการ์ด เป็นการโจมตีของพวกเอนท์จากป่าฟังกอร์น พังเขื่อนและปล่อยน้ำให้ท่วมไอเซนการ์ด ขังซารูมานกับเวิร์มทังไว้บนหอคอย

กอนดอร์
 การรบที่ออสกิเลียธ

 สมรภูมิทุ่งเพเลนนอร์

มอร์ดอร์
 การสัประยุทธ์ที่โมรันนอน

เอเรบอร์และเดล
 การรบที่เมืองเดล

ลอธลอริเอนและเมิร์ควู้ด
 การรบที่ลอธลอริเอนและเมิร์ควู้ด

ไชร์
 การรบที่บายวอเตอร์
# สถานีนครราชสีมา
สถานีรถไฟนครราชสีมา (ชื่อสามัญ หัวรถไฟ หรือ หัวรถฯ) สร้างขึ้นในรัชสมัยของพระบาทสมเด็จพระจุลจอมเกล้าเจ้าอยู่หัว (รัชกาลที่ 5) เดิมชื่อสถานีโคราช เป็นสถานีรถไฟที่ใหญ่ที่สุดในจังหวัดนครราชสีมาและในภาคตะวันออกเฉียงเหนือ เป็นสถานีรถไฟชั้น 1 ตั้งอยู่บนถนนมุขมนตรี ตำบลในเมือง อำเภอเมืองนครราชสีมา จังหวัดนครราชสีมา อยู่ห่างจากสถานีรถไฟกรุงเทพเป็นระยะทางประมาณ 264 กิโลเมตร 

สถานีนครราชสีมาเปิดให้บริการในฐานะสถานีโคราชโดยใช้สต๊อกกลิ้งมาตรฐานเมื่อวันที่ 11 พฤศจิกายน พ.ศ. 2443 พิธีเปิดดำเนินการโดยพระบาทสมเด็จพระจุลจอมเกล้าเจ้าอยู่หัวเมื่อวันที่ 21 ธันวาคม พ.ศ. 2443 เป็นสถานีปลายทางของสายนครราชสีมาจากกรุงเทพมหานคร

สถานีนี้เป็นสถานีปลายทางสำหรับภาคตะวันออกเฉียงเหนือประมาณ 20 ปีจนกระทั่งมีการเปิดส่วนท่าช้างของสายอุบลราชธานีเมื่อวันที่ 1 พฤศจิกายน พ.ศ. 2465 ก่อนหน้านี้เคยเปลี่ยนจากมาตรวัดมาตรฐาน (4 ฟุต 8 1⁄2 นิ้ว) ประมาณหนึ่งเมตร (1 ม.) และงานนี้แล้วเสร็จในเดือนกรกฎาคม พ.ศ. 2465

เปลี่ยนชื่อสถานีจากสถานีโคราชเป็นสถานีนครราชสีมาในปี พ.ศ. 2477

ด่วนตะวันออกเฉียงเหนือรายสัปดาห์ไปยังอุบลราชธานี (เรียกว่าปลายทางวารินทร์) ได้รับการแนะนำให้รู้จักกับอุบลราชธานีในวันที่ 19 มีนาคม พ.ศ. 2481 พลังงานดีเซลหัวรถจักรไฟฟ้าจาก Frich และ SLM วิ่งจากกรุงเทพไปนครราชสีมาและส่วนที่เหลือของเส้นทาง (สถานีนครราชสีมา - วารินทร์) ถูกปกคลุมด้วยรถจักรไอน้ำ Hanomag Pacific มีการเปิดตัวบริการด่วนรายสัปดาห์ไปยังขอนแก่นเมื่อวันที่ 3 พฤศจิกายน พ.ศ. 2482 และได้ขยายไปยังอุดรธานีในวันที่ 24 มิถุนายน พ.ศ. 2484 ซึ่งเป็นวันเปิดทำการของสถานีอุดรธานี

สถานีถูกทิ้งระเบิดในช่วงสงครามโลกครั้งที่สองและปัจจุบันอาคารสถานีแทนที่อาคารไม้ที่ 24 มิถุนายน พ.ศ. 2498 พร้อมกับการก่อสร้างสถานีใหม่และศูนย์ซ่อมบำรุง

 ตารางเวลาเดินรถ 

 เที่ยวขึ้น 

 เที่ยวล่อง
# เมทริกซ์โฟรเบนีอุส
เมทริกซ์โฟรเบนีอุส  คือเมทริกซ์จัตุรัสที่มีคุณสมบัติสามอย่างดังนี้
 สมาชิกบนเส้นทแยงมุมหลักทุกตัวเท่ากับ 1
 สมาชิกของหนึ่งหลักใดๆ ที่อยู่ใต้เส้นทแยงมุมเป็นค่าอะไรก็ได้
 สมาชิกอื่นเท่ากับ 0

ตัวอย่างเช่น เมทริกซ์ต่อไปนี้เป็นเมทริกซ์โฟรเบนีอุส

เมทริกซ์โฟรเบนีอุสเป็นเมทริกซ์ที่สามารถมีตัวผกผัน ซึ่งเมทริกซ์ผกผันก็ยังคงเป็นเมทริกซ์โฟรเบนีอุส ตัวผกผันนี้หาได้จากการเปลี่ยนเครื่องหมายของสมาชิกอื่นที่อยู่นอกเส้นทแยงมุมหลัก ดังนั้นตัวผกผันของเมทริกซ์ข้างต้นคือ

เมทริกซ์โฟรเบนีอุส เป็นชื่อที่ตั้งไว้เพื่อเป็นเกียรติให้กับ แฟร์ดีนันด์ เกออร์ก โฟรเบนีอุส (Ferdinand Georg Frobenius) นักคณิตศาสตร์ชาวเยอรมัน บางครั้งเมทริกซ์ชนิดนี้ถูกเรียกว่า การแปลงเกาส์ (Guass transformation) ซึ่งตั้งชื่อตาม คาร์ล ฟรีดริช เกาส์ (Carl Friedrich Gauß) Gene H. Golub and Charles F. Van Loan (1996). Matrix Computations, third edition, Johns Hopkins University Press. ISBN 0-8018-5413-X (hardback), ISBN 0-8018-5414-8 (paperback). Page 95.
# นวนิยายภาพ
นวนิยายภาพ  คือนวนิยายประเภทหนึ่งที่มีภาพประกอบเรื่องราวควบคู่กับการบรรยายเรื่องราวด้วยตัวอักษร อาจเป็นหนังสือบันเทิงคดีหรือหนังสือสารคดีก็ได้ นวนิยายภาพมีเนื้อหาคล้ายกับหนังสือการ์ตูน แต่จะไม่เน้นการใช้ภาพในการดำเนินเรื่องเป็นหลักเหมือนในหนังสือการ์ตูน นวนิยายภาพมักนำเสนอในรูปแบบหนังสือมากกว่าวารสาร หรืออื่นๆ
# รวมฮิตปีทอง
รวมฮิตปีทอง อัลบั้มชุดแรกของวง สี่เต่าเธอ ออกมาในช่วง อัลเทอร์เนทีฟ รุ่งเรือง และได้รับความนิยมเป็นอย่างมาก มีการกล่าวขานถึงอัลบั้มชุดนี้เป็นประจำ แฟตเฟสติวัล ครั้งที่ 6 ทางวงได้นำอัลบั้มมาผลิตและวางจำหน่ายใหม่พร้อมกับชุด โชค 2 ชั้น และ The Love Boat จำนวนอัลบั้มละ 999 ชุด ชื่ออัลบั้มมาจากเพลง ปีทอง ซึ่งเป็นเพลงที่แต่งเก็บเอาไว้

 รายชื่อเพลง 

 เธ๊อ เธอ เธอ เธอ
 อวกาศ
 ยังจำ
 จือ ดึด จื๊อ
 โหดร้าย
 พัฒน์พงศ์
 หอมกลิ่น
 ตา
 เธอน่ารัก
 คาวบอย
 อวกาศ (Mercury-Mixed)
 ยังจำ (Acoustic)

 รายละเอียดเพลง 
"เธ๊อ เธอ เธอ เธอ"
"เธ๊อ เธอ เธอ เธอ" ได้แรงบันดาลใจจากเพลง This Charming Man ของวง The Smiths เริ่มแต่งโดย รุ่งโรจน์ อุปถัมถ์โพธิวัฒน์ และเป็นเพลงที่ทางวงกล่าวว่าเล่นยากที่สุดอมตะเงินล้าน โดย สี่เต่าเธอ
"อวกาศ"
"อวกาศ" เป็นเพลงแรกที่เริ่มทำในชื่อของ สี่เต่าเธอ และเป็นการเล่าภาพด้วยเพลงอมตะเงินล้าน โดย สี่เต่าเธอ
"จือ ดึด จื๊อ"
"จือ ดึด จื๊อ" เป็นเพลงที่กิตติกร ซุงแต่ง ซึ่งในขณะนั้นอยู่ต่างประเทศอมตะเงินล้าน โดย สี่เต่าเธอ
"พัฒน์พงศ์"
"พัฒน์พงศ์" เป็นเพลงที่กิตติกร ซุงแต่งขณะอยู่เมืองนอกอีกเพลง เพื่อระลึกถึงเพื่อนๆในเมืองไทย บรรยายความรู้สึกตอนไปเที่ยวสีลมซอย สองอมตะเงินล้าน โดย สี่เต่าเธอ
"หอมกลิ่น"
"หอมกลิ่น" เป็นเพลงที่สฤษฎ์พร เมตตาจิตแต่งขึ้นสมัยวง สามเกลอ แต่เดิมเป็นเสียงร้องของ กิรเดช เกตกินทะ และมีเนื้อร้องเดิมว่า "หอมกลิ่นที่ลอยมาจากปล่องเมรุที่เผาร่างเธอ"อมตะเงินล้าน โดย สี่เต่าเธอ
นิตยสาร DDT จัดว่าเพลง หอมกลิ่น เป็นหนึ่งเพลงล่อแหลม

"เธอน่ารัก"
"เธอน่ารัก" เป็นเพลงทีรุ่งโรจน์ อุปถัมถ์โพธิวัฒน์เริ่มแต่งขึ้นมาก่อน แล้ว คงเดช จาตุรันต์รัศมี ได้นำมาแต่งต่อ โดยคิดถึงแฟนตัวเอง และดนตรีได้แรงบันดาลใจจากเพลง There She Go ของวง The La'sอมตะเงินล้าน โดย สี่เต่าเธอ

แหล่งที่มา
# เดอะเดย์ทริปเปอร์
เดอะเดย์ทริปเปอร์  เป็นอัลบั้มเต็มชุดที่สามของวงเดย์ ทริปเปอร์ (Day Tripper) หลังจากห่างหายไป 3 ปี โดยในชุดนี้ ทวนทอง นิยมชาติ มีบทบาทร้องนำเป็นครั้งแรก

 รายชื่อเพลง 

 เปลี่ยน
 ความสุขบางเวลา
 ทำไมต้องเป็นฉัน
 จะเอาอะไรไปรักกับเธอ
 ชั่วนิรันดร์
 ฝันกลางวัน
 วุ่นวาย
 หลงทาง
 แน่นอน
 เมื่อมีน้ำตา
 พี่ชาย
 เงา
 อยากอยู่ตรงนี้ตลอดไป (เพลงพิเศษ)
# แตง
แตง อาจหมายถึง
 วงศ์แตง
 แตงไทย
 แตงกวา
 แตงโม
 แตง (ภาพยนตร์)